ไทยติดเชื้อ “โควิด” เพิ่ม 45 คน เสียชีวิต 2 ยอดป่วยสะสม 2,518 ราย
ไทยติดเชื้อ “โควิด” เพิ่ม 45 คน เสียชีวิต 2 ยอดป่วยสะสม 2,518 ราย
12 เม.ย. 2563

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) แถลงข่าวสถานการณ์แพร่ระบาดไวรัสโควิด-19 ประจำวันที่ 11 เมษายน 2563 รายงานผู้ติดเชื้อเพิ่ม 45 ราย ผู้ติดเชื้อสะสมรวม 2,518 ราย หายป่วยสะสม 1,135 ราย
ขณะเดียวกันมีผู้เสียชีวิตเพิ่ม 2 ราย รายที่ 1 เป็นชายไทยอายุ 46 ปี ทำงานโรงรับจำนำเป็นโรคอ้วน กลุ่มสัมผัสใกล้ชิดก่อนหน้า มีอาการป่วยเป็นไข้ไอ มีอาการทรุดลงและเสียชีวิต รายที่ 2 เป็นชายไทยอายุ 65 ปี เป็นพนักงานทำความสะอาด รักษาตัวเมื่อ 11 มีนาคม มีอาการไอเจ็บคอมีน้ำหมูกอ่อนเพลีย และเสียชีวิต 10 เมษายน ที่ผ่านมา ส่งผลให้ยอดผู้เสียชีวิตสะสมเพิ่มเป็น 35 ราย